רותי דירקטור

רותי דירקטור (נולדה ב-13 במאי 1956) היא אוצרת, מבקרת אמנות, מרצה לאמנות, סופרת. מתגוררת בתל אביב.

ביוגרפיה
דירקטור התחילה לכתוב מאמרים על אמנות בשנת 1984, אז החלה לעבוד כמבקרת האמנות של העיתון חדשות. מ-1991 הייתה מבקרת האמנות בעיתון מעריב ומ-1995 במקומון "העיר", למשך כעשר שנים. בשנים 2005–2008 הייתה מבקרת האמנות הקבועה של מוסף "7 לילות" של ידיעות אחרונות. ב-2009 פתחה את הבלוג שלה, "הצוֹפָה".

דירקטור פרסמה מספר ספרים על אמנות, ובהם "אמנות עכשווית אני מדברת אליכם" (2005, בהוצאת סל תרבות ארצי). משנת 1997 ועד 2014 שימשה כמרצה לאמנות באוניברסיטת חיפה.

כאוצרת עצמאית דירקטור החלה לאצור בתחילת שנות התשעים. בין התערוכות שאצרה היו שתי התערוכות הראשונות של "אמנות הארץ" בתחנת הכוח ברדינג – "נעורים; געגוע" ב-2003 ו-"מחול אחרון ופרידה" ב-2004. בין המשתתפים בהן ניתן לציין את גדעון גכטמן, רועי רוזן, אהד פישוף, פיליפ רנצר, דוד עדיקא, נלי אגסי ועוד. בשתי תערוכות אלה השתתפו אמנים, ביניהם גדעון גכטמן (עם בנו נועם), שחר מרקוס, הדס עפרת, אניסה אשקר, אדווה דרורי, מנאר זועבי ושי עיד אלוני.

בשנת 1994 אצרה את "אחי השמש, אחותי הלבנה" בסדנאות האמנים תל אביב. ב-1999 אצרה את התערוכה "חשד" – אמנות בקולנוע (בשיתוף עם מוניקה לביא), ובשנת 2000 את "האדם המתלבש", שתיהן במוזיאון חיפה לאמנות.

בשנים 2005–2008 הייתה אוצרת הגלריה לאמנות, אוניברסיטת חיפה, עד להקפאת פעילותה של הגלריה. מדי שנה אצרה שם מספר תערוכות נושא מלוות בקטלוגים.

מ-2009 שימשה כאוצרת הגלריה של שלוחת בצלאל בתל אביב בסלמה 60. מ-2011 שימשה במשך שלוש וחצי שנים כאוצרת ראשית של מוזיאון חיפה לאמנות. בשנת 2013 אצרה שם את התערוכה "במעגלים אחרים: אמנים אאוטסיידרים, נאיבים, אוטודידקטים", תערוכה ראשונה בארץ של אמנות אאוטסיידרים, ביניהם אמנים בינלאומיים שנחשבים לאמנים המרכזיים בתחום זה.

באפריל 2014 מונתה לאוצרת לאמנות עכשווית במוזיאון תל אביב ושימשה בתפקידה תשע שנים, עד לפרישתה במאי 2023. התערוכה האחרונה שאצרה במוזיאון דמיינו מוזיאון (או: הגוף הזוכר) הייתה תערוכה פרפורמטיבית בת שישה שבועות, המורכבת כולה ממופעי תנועה, מחול וגוף.

ב-2008 שודרה בערוץ 2 סדרת טלוויזיה בת עשרה פרקים, "סיפור מסגרת – 100 שנים של אמנות בישראל", בה שימשה דירקטור כעורכת התוכן.

באוקטובר 2024 פרסמה ספר פרוזה ראשון "הדרך לוונציה" (הוצאת אפיק) שעלילתו מתרחשת בעולם האמנות הישראלי.

 לעיון נוסף 
 תערוכות ופרסומים 
1992 – אופוזיציות שקטות. אורנה ברומברג – דני בק - רחל מוזס - טל מצליח – אורי סיני. גלריה שרה לוי, תל אביב
1994 – אחי השמש, אחותי הלבנה. דני בן שמחון, ארנה וינד, מוש קאשי, גלעד קידר, דן רייזנר, איריס שרה שילר. סדנאות האמנים בתל אביב (במסגרת "ארט פוקוס")
1997 – שמאל - ימין. אמנות ישראלית תחת השפעה. נפתלי בזם – לודביג בלום – יואב בן דוד – שוקה גלוטמן -יהושע גרוסברד – דנה ובעז זונשיין – נועה זית – יוסף כהן -אלון פורת – דוד ריב – אפרת שוילי, גלריה גורדון, תל אביב
1999 – ״חשד״ – אמנות בקולנוע, מוזיאון חיפה
2000 – האדם המתלבש. סמדר אליאסף - דיתי אלמוג - אילנה אפרתי - דני בק - ג'ניפר בר-לב - ענת גורל - הדס גרטמן - הגר הצופה-אלמביק - נטע הראל - ראובן כהן - טובה לוטן - אפרת מישורי - יעקב מישורי - תמרה מסל - יוליה ניקיטינה - רעות פרסטר - יעל שנברגר - טאי שני - מיכל שרייבר, מוזיאון חיפה לאמנות
2000 – הביאנלה לקרמיקה. האמנים הצעירים, מוזיאון ארץ ישראל, תל אביב
2003 – נעורים; געגוע. "אמנות הארץ 2003", תחנת הכוח רדינג, תל אביב
2004 – מחול אחרון ופרידה. "אמנות הארץ 2004", תחנת הכוח רדינג, תל אביב
2005 – לא לבד, הגלריה לאמנות, אוניברסיטת חיפה
2005 – מספרי סיפורים, הגלריה לאמנות, אוניברסיטת חיפה
2005 – אמנות עכשווית אני מדברת אליכם, הוצאת סל תרבות ארצי
2006 - ללא כותרת, הגלריה לאמנות, אוניברסיטת חיפה
2006 – נא ומבושל. אורנה ברומברג - ראובן ישראל – סימה מאיר - ברק רביץ – טל שוחט, הגלריה לאמנות, אוניברסיטת חיפה
2007 – בואה יופי. דוד עדיקא - טליה קינן - הלל רומן, הגלריה לאמנות, אוניברסיטת חיפה
2007 – גל וינשטיין: מראי מקום, הגלריה לאמנות, אוניברסיטת חיפה
2008 – קליק, גררר.... מחווה למקרן השקופיות (אוצרות בשיתוף עם דני יהב-בראון), הגלריה לאמנות, אוניברסיטת חיפה
2008 – חן שיש. מאיזה גלקסיה מטורפת, היא שואלת, הגלריה לאמנות, אוניברסיטת חיפה
2008 – הזמן של הצופה, הגלריה לאמנות, אוניברסיטת חיפה
2009 – High Definition. חד, יותר חד, פחות חד (אוצרות בשיתוף עם יצחק ליבנה), הגלריה של בצלאל בתל אביב, סלמה 60
2009 – מה רוצה פיסול? פיסול אחרי מיצב. איתן בן משה - שחר יהלום -ראובן ישראל - אביטל כנעני - ליאור מודן - אילה לנדאו - יואב מילר - אוריאל מירון - רוית משלי -מיכאל ספרר -אפרת קדם -אפרת קליפשטיין - גבי קריכלי - אריאל שלזינגר, הגלריה של בצלאל בתל אביב, סלמה 60
2010 – גבריאל אורוסקו היה כאן. על נוכחותו של גבריאל אורוסקו באמנות הישראלית של העשור וחצי האחרונים. לאה אביטל - איתן בן משה - איתן בוגנים - עדן בנט - עדו בר-אל - גיא ברילר - יאיר ברק - דרור דאום - גד זוקין - נועה זית - דני יהב-בראון - איל יהודה - אריאל שלזינגר, הגלריה של בצלאל בתל אביב, סלמה 60
2011 – באופן פורמלי. - ומה לעשות עם ציור במאה ה-21? - קו שנוצר על ידי הליכה, מוזיאון חיפה לאמנות
אוקטובר 2011 – הליכות חיפה, (במסגרת התערוכה "קו שנוצר על ידי הליכה") 37 מסלולי הליכה שהובלו על ידי תושבי העיר, אמנים ופרפורמרים במשך שלושה סופי שבוע
2012 – חיפה-ירושלים-תל אביב
3-4-5 במאי 2012 – הליכות חיפה 2, הליכות תל אביב והליכות ירושלים התקיימו כחלק מ"הליכות ג'יין" הבינלאומיות (ניהול אמנותי בשיתוף עם ניסן אלמוג)
2013 – במעגלים אחרים: אמנים אאוטסיידרים, נאיבים, אוטודידקטים, הוצאת מוזאוני חיפה
2-3-4 במאי 2013 – הליכות חיפה 3 - 17 מסלולי הליכה שהובלו בידי נשים תושבות העיר, אמניות ופרפורמריות בעקבות ההיסטוריה הנשית של חיפה
2013 – מן-המוכן / מאה שנה לרדי מייד, הוצאת מוזאוני חיפה
2014 – משולש שיקגו. אמנות - נשים - שיח. מחווה ל-The Dinner Party של ג'ודי שיקגו במלאת 40 שנה לתחילת העבודה על היצירה (1978-1974)
2014 - שעת סיפור. היה או לא היה. שבעה מיצבי וידאו. ססקיה אולדה וולברס - איה-ליסה אטילה - קאמי אנרו - יעל ברתנא - טליה הופמן - היינאל נמט - סיימון פוג'יווארה, ביתן הלנה רובינשטיין, מוזיאון תל אביב לאמנות
2014 – טום פרידמן: למעלה באוויר, מוזיאון תל אביב לאמנות
2015 – תנועה ציבורית: אוסף לאומי, מוזיאון תל אביב לאמנות
 2015 – Turn On. עבודות וידאו מאוסף יוליה שטושק. מרינה אברמוביץ' - אד אטקינס - מוניקה בונוויצ'יני - יוהנה בילינג - נטלי דז'ורברג & הנס ברג - אנדרו וקואה - מתילד טר היין - יספר יוסט - קלרה לידן - הלן מרטן – סטורטיוונט - אדריאן פאצ'י - סת' פרייס - פול צ'אן - קרן ציטר - כריסטוף שלינגנזיף, מוזיאון תל אביב לאמנות
2016 – טרין סיימון: ניירת וכוח ההון, מוזיאון תל אביב לאמנות
2016 – אלמגרין ודראגסט: מבנים נטולי כוח, מוזיאון תל אביב לאמנות
2016 – בנוגע לאפריקה: אמנות עכשווית ואפרו־פוטוריזם, מוזיאון תל אביב לאמנות
2017 – פיונה טאן: גאוגרפיה של זמן, מוזיאון תל אביב לאמנות
2017 – נועם ענבר: שרים בכיכר. מחזור אירועים מינואר עד יוני. מוזיאון תל אביב לאמנות
2018 – הוליווד ומיתוסים אחרים, תשע הצבות וידאו. פייר ביסמוט - אוקייה דקר - תרזה האברד / אלכסנדר בירכלר - גווידו ון דר ורווה - פרנצ'סקו וצולי - יספר יוסט - תום פניני - יוליאן רוזפלדט, מוזיאון תל אביב לאמנות
2018 – לוריס גראו: הדוב הנרגן, מוזיאון תל אביב לאמנות
2019 – יש עידן חדש: על הרוחני באמנות, מרינה אברמוביץ' – הילמה אף קלינט – מונטאן/רוזנבלום – פרידריך קונאת ואדם רבינוביץ – אמה קונץ – מקסים רוסי מוזיאון תל אביב לאמנות
2019 – רייצ'ל מקלין: Spite Your Face, מוזיאון תל אביב לאמנות
2020 – אם בלילה חורפי עוברת אורח, מקס ארנסט - מירוסלב בלקה – ז'אן-מישל בסקיאה - מייקל ג'ו – ראשיד ג'ונסון – ת'יאסטר גייטס - הנרי טיילור - אדם מקיואן – אורס פישר - אדם פנדלטון – אוגו רונדינונה, מוזיאון תל אביב לאמנות
2020 – רייצ'ל מקלין: Spite Your Face, מוזיאון תל אביב לאמנות
2020 – ויליאם קנטרידג': ביתר מתיקות נגנו את הריקוד, מוזיאון תל אביב לאמנות
2020 – ארתור ז'מייבסקי, דמוקרטיות, מוזיאון תל אביב לאמנות
2020 – מלך ברגר: התנאי לשגשוג האנושות, מוזיאון תל אביב לאמנות
2022 – הריבוע, מוזיאון תל אביב לאמנות
2021 – 2022 – הריבוע החי. סדרת אירועי אמנות חיה, מוזיאון תל אביב לאמנות
2023 – דמיינו מוזיאון (או: הגוף הזוכר), מוזיאון תל אביב לאמנות
2024 – הבית שבלב הסערה. אירם אגבאריה – עדי בוטרוס – ג'ומאן דאראגמה - טליה הופמן – נעם הלפר – ניר פפרברג - יהונתן רון – מייס שקיראת (אוצרות בשיתוף עמנואל ויצטום), FeelBeit, ירושלים.

 ספרים 
2005 – אמנות עכשווית אני מדברת אליכם, הוצאת סל תרבות ארצי
2023 – הדרך לוונציה, הוצאת אפיק

קישורים חיצוניים

 הצופה – הבלוג של דירקטור, כולל ארכיון ביקורות, כתבות וטקסטים
 סדרת כתבות מצולמות "שיח אמנות" בהנחיית רותי דירקטור, באתר הערוץ האקדמי של אוניברסיטת חיפה
 רותי דירקטור, האמנות הישראלית, באתר מט"ח
 יונתן אמיר, ביקורת על ספרה "אמנות עכשווית אני מדברת אליכם", באתר "רשימות"
 אליסיה שחף, ביקורת על תערוכת "אמנות הארץ", באתר "רשימות"




 נעמה ריבה, פעם זילזלו ביצירתה, כיום כל חובב אמנות כבר מכיר את שמה, באתר הארץ, 5 באוגוסט 2019


 אופיר חובב, רותי דירקטור: "צנזורה היא כלי נשק של פוליטיקאים לא מתוחכמים", באתר הארץ, 16 בפברואר 2023
 עמרי הרצוג, רותי דירקטור מצליחה לשלב בין סאטירה משעשעת ומבט חומל על סצנת האמנות, באתר הארץ, 20 בדצמבר 2023
 חי תרבות, דורון בראונשטיין, "הדרך לוונציה" מאת רותי דירקטור: מארג פרונטאלי, דחוס ומופלא של האנושיות – האמנותית – הקונפליקטית, 22 באפריל 2024

הערות שוליים

קטגוריה:אוצרות ישראליות
קטגוריה:אוצרים ישראלים
קטגוריה:מבקרות אמנות ישראליות
קטגוריה:מבקרי אמנות ישראלים
קטגוריה:סגל מוזיאון תל אביב לאמנות
קטגוריה:בוגרות תיכון אליאנס (תל אביב)
קטגוריה:בוגרי תיכון אליאנס (תל אביב)
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1956
קטגוריה:ישראלים שנולדו ב-1956